Tehnične specifikacije

	Splošne specifikacije


1. Vsi ponujeni izdelki morajo biti v skladu z določili Zakona o medicinskih pripomočkih (Ur.l. 98/09).
2. Razpisane količine
Vrste in količine razpisanega blaga so podane v Predračunu-seznamu razpisanega blaga. Razpisane količine so okvirne za obdobje dveh (2) let.
3. Rok dobave: max. 5 dni od prejema naročila s strani pooblaščene osebe naročnika, v nujnih primerih v 24 urah oz. po dogovoru z naročnikom.
4. Skladnost z naročnikovimi  strokovnimi zahtevami
Ponujeno blago mora ustrezati strokovnim zahtevam naročnika navedenim v Tehničnih specifikacijah in Predračunu-seznamu razpisanega blaga ali storitev.
Ponudnik mora za ponujeno blago predložiti tehnično dokumentacijo (prospektni material, katalogi, tehnični opisi, …) v slovenskem ali angleškem jeziku, iz katere bo nedvoumno razvidno, da ponujeno blago izpolnjuje vse tehnične zahteve iz specifikacije zahtev naročnika.
Ponudnik mora v priloženi tehnični dokumentaciji nedvoumno označiti tiste dele dokumentacije, iz katerih bo razvidno, da ponujen artikel izpolnjuje zahteve definirane v specifikaciji zahtev naročnika, in sicer tako da poleg opisa blaga doda oznako: sklop.podsklop/zap. št. blaga. Prospektna dokumentacija mora biti zložena v zaporedju kot je navedeno v Predračunu-seznamu razpisanega blaga.
Naročnik ponudb v tem delu ne bo dopolnjeval. V kolikor naročnik blaga ne bo poznal in ponudnik v ponudbi ne bo predložil tehnične dokumentacije v skladu z zahtevami naročnika - iz priložene dokumentacije ne bo v celoti razvidno, da ponujen proizvod izpolnjuje vse zahteve naročnika, bo naročnik tako ponudbo izločil iz  ocenjevanja ponudb.
5. Plačilni pogoji: v roku 60 dni od prejema računa
6. Sledljivost blaga
Primarna in zunanja ovojnina (osnovno pakiranje) mora vsebovati naslednje podatke: naziv blaga, naziv proizvajalca, oznako dimenzij, število kosov v osnovnem pakiranju,  kataloško številko, črtno kodo, serijsko številko artikla in rok trajanja izdelka. Smer odpiranja sterilnega artikla mora biti jasno označena.  Način pakiranja in vrsta ovojnine pri sterilnih zavitkih mora omogočati aseptično odpiranje (ovojnina se ne sme trgati, odpirati se mora na lepljenih delih).
Transportna embalaža mora biti označena z ustreznimi simboli (glede na vrsto blaga) in naslednjimi podatki: naziv blaga, naziv proizvajalca, oznako dimenzij, število kosov v transportnem pakiranju, kataloško številko proizvajalca in/ali črtno kodo.
Podatki o blagu: naziv blaga, kataloška številka proizvajalca in proizvajalec se morajo ujemati, in sicer v ponudbeni dokumentaciji, na dobavnici in embalaži.
8. Vzorčenje blaga
V primeru, da naročnik ponujenega blaga ne pozna ali ga še ni uporabljal, se pridružuje, pravico do testiranja ponujenega blaga.
Ponudnik ob moral na poziv naročnika, v roku 6 delovnih dni, predložiti brezplačne vzorce ponujenega blaga in se udeležiti predstavitve ponujenega blaga oz. ponudbe, v primeru, da bo naročnik to zahteval. K vzorcem mora biti obvezno priloženo navodilo za uporabo v slovenskem jeziku oz. naročnik dopušča, da za artikle z enostavno uporabo ni potrebno predložiti navodil v slovenskem jeziku, lahko so v angleškem jeziku. Kljub temu si naročnik pridržuje pravico, da ponudnika - v primeru, da bi se uporabniki naročnika opredelili, da so navodila v slovenskem jeziku za posamezne artikle vseeno potrebna - pozove k predložitvi navodil v slovenskem jeziku. Navodila za uporabo v slovenskem jeziku bo moral ponudnik zagotoviti tako ob dostavi  vzorcev,kot kasnjeje ob dobavi blaga. 
V kolikor se pri testiranju ugotovi, da blago ne ustreza potrebam naročnika, si naročnik pridržuje pravico, da blago izloči iz nadaljnjega ocenjevanja ponudb.
9. Ostalo
V nabor razpisanega blaga so vključeni tudi artikli, ki jih naročnik trenutno kupuje po skupnem javnem naročilu na podlagi uredbe Vlade RS. Gre za naslednje  vrste blaga: I.3.  PODLOGA POSTELJNA (do 23.8.2019), I.4. PLENICA OTROŠKA ZA NEDONOŠENČKE (do 3.9.2019), II.4 ROKAVICA KIRURŠKA, SINTETIČNA, BREZ PUDRA  (2.8.2019) in II.13 ROKAVICA NITRILNA, PREGLEDNA, ZA VEČJA TVEGANJA V ANESTEZIJI IN IT (do 31.7.2019)
Naročnik bo blago pri izbranem ponudniku pričel naročati po preteku predmetnih pogodb.
	Opis predmeta/postavke 1: PRIPOMOČKI ZA INKONTINENCO, ROKAVICE, IGLE, BRIZGE, KANILE


Sklop II.1 – 5: Strokovne zahteve za kirurške rokavice
Kirurške rokavice (sklop II/1-5) morajo biti registrirane kot medicinski pripomoček razreda IIa v skladu z Direktivo o medicinskih pripomočkih MDD 93/42/EEC in direktivo 2007/47/EEC. Ustrezati morajo evropskim standardom EN-455-1, EN-455-2, EN-455-5, EN-374 1-3, EN 420, AQL ≤ 0,65. Test neprepustnosti za viruse ASTM F1671in test vsebnosti proteinov HPLC. Minimalna dolžina rokavice 290mm, debelina prsta min. 0,22mm, min.debelina dlani 0,17mm. Vsak par sterilnih rokavic mora biti pakiran v svojem zavitku. Zunanji ovoj mora omogočati varno in hitro (dovolj velik, ≥ 1,5cm širok odpiralni rob) rokovanje oz. odpiranje in izvlečenje posameznega sterilnega zavitka. Rokavice morajo biti oblikovane anatomsko in se morajo dobro prilagajati roki. Omogočati morajo dober oprijem in taktilno senzibiliteto. Imeti morja svaljkast-rolan rob za boljši oprijem v zapestju (naročnik dopušča tudi rezano manšeto). Zagotavljati morajo nedrsljivost inštrumenta iz rok tudi v primeru, ko so le-te mokre. Velikost rokavice mora biti označena na zunanjem in notranjem ovoju ter na sami rokavici na vidnem mestu.
Sklop II.2: Kirurška rokavica brez talka - oblika in struktura rokavice mora omogočati možnost menjave oz.  oblačenja med operativnim posegom (tudi na vlažne roke).
Sklop II.5: Rokavica za kostno kirurgijo mora imeti sintetično notranjo prevleko na osnovi poliuretana, ki omogoča enostavno oblačenje v mokrem in suhem, ter zmanjša kontakt z alergenimi, komponentami lateksa in ostanki kemične obdelave le tega. Anatomska oblika rokavice in mikrostrukturirana zunanja površina morata omogočati dober in natančen oprijem. Debelina prsta enojna 0,330 mm. Nivo proteinov manjši od 30 mikro g/g.
Sklop II.6-9: Strokovne zahteve za pregledne rokavice
Skupne zahteve za pregledne rokavice (sklop 6-9): rokavice morajo biti nesterilne (razen podsklop 8), brez pudra ali rahlo pudrane. Imeti morajo svaljkast rob. Pakirane  v kartonski embalaži, ki omogoča varno rokovanje. Max.pakiranje: 200 kosov v škatli. Biti morajo zahtevane debeline in elastičnosti, da se ne trgajo pri navlačenju. Rokavice se morajo dobro prilagajati roki, oblikovane morajo biti obojeročno, imeti morajo dober otip v vlažnem in suhem okolju.
Registrirane morajo biti kot medicinski pripomoček razreda I v skladu z Direktivo o medicinskih pripomočkih MDD 93/42/EEC EN 455-1, 2, 3, 4. in PPE 89/686/EEC kat. III., 374-1,2,3, EN 420. AQL 1.5. Test neprepustnosti za viruse ASTM F1671. Rokavice se morajo dobro prilagajati roki, oblikovane morajo biti oboje ročno, imeti morajo dober otip v vlažnem in suhem okolju.
Sklop II.10: Strokovne zahteve za rokavice za kemoterapijo, nitril/neopren
Rokavice za kemoterapijo, zaščitne, dvoplastna sestava - zunanja obarvana plast iz mešanice neoprena in nitrila, notranja bela plast iz nitrila; brez pudra, hrapave konice prstov. Dolžina 300 mm. Enojna debelina sredinec: 0,17 mm, dlan: 0,14 mm, zapestje: 0,10mm. Dovoljena odstopanja v debelini: +/-5%. AQL 0.65 (EN374:2003). Registrirane PPE kategorija III, test za penetracijo virusov ISO 16604:2004 Procedure B & ASTM F1671-97b. Test za neprepustnost citostatikov ASTM D6978-05. Test na kemično permeabilnost EN 16523-1:2015. Odsotnost pudra skladno z ISO 21171. Izdelane skladno z ISO 9001:2008 in ISO 13485:2003.
Sklop II.11: Strokovne zahteve za rokavice nitrilne pregledne za večja tveganja v anesteziji in intenzivni terapiji
Rokavice pregledne za večja tveganja – tanjše. Rokavice, pregledne, nitrilne, tanjše, hrapave konice prstov. Enojna debelina sredinec: 0,09 mm, dlan: 0,08mm, zapestje: 0,06 mm.  Dovoljena odstopanja v debelini: +/- 5%. Dolžina: min. 240mm. Zelo elastične. Mehanske lastnosti: pred staranjem: natezna moč 42 MPa, skrajni raztezek 574-650%, natezna sila pri pretrganju > 7N, po staranju: natezna moč 38 MPa, skrajni raztezek 550-565%, natezna sila pri pretrganju > 7N. Registrirane kot medicinski pripomoček razreda I v skladu z Direktivo o medicinskih pripomočkih MDD 93/42/EEC, standardi EN455-1,2,3, 4. Izdelane skladno z direktivo 89/686/EEC, standardi EN 374-1,2,3., EN 420. AQL1.5. G1 (detekcija mikroskopskih luknjic) skladno z EN455-1:2009. Test neprepustnosti za viruse ASTM F1671. Imeti morajo certifikat kompatibilnosti s hrano. Test na neprepustnosti za Glutaraldehide skladno z ASTM F739. Testi skladno z EN374-3 za nepropustnost na Formalin 10% Class 4,  Isopropanol 70% Class 0, Sodium Hydroxide (NaOH) 40% Class 4, Ethidium Bromid Class 6, Sulfuric acid Class 6. Test na hemolizo skladno z ASTM F-756. Test na sistemsko toksičnost skladno z ISO 10993-11. Test na HPLC (high pressure Liquid Chromatography – meri tipe in ostanke kemikalij, ki ostanejo na rokavici). Iritacija in senzitizacija mora biti testirana po metodi “Primary Skin Irritation“ skladno z ISO 10993-10 in “Senzitization“ skladno z ISO 109933-10.
Sklop II.12: Strokovne zahteve za rokavice za uporabo v centralni sterilizaciji, laboratoriju in pato-citologiji
Rokavice za uporabo v NEČISTI CONI centralne sterilizacije, laboratoriju in patocitologiji: Rokavice, zaščitne, zunanja nedrseča plast iz latexa.  Hrapave konice prstov, debelina rokavice na prstu najmanj 0,32 mm, na dlani najmanj 0,24 mm, debelina rokavice na manšeti najmanj 0,16 mm.  Ustrezati morajo standardu N374 (vsem točkam standarda). AQL 1,5.  Registrirane kot PPE kategorija III (89/686/EEC). Odsotnost pudra skladno z ISO 21171. Izdelane skladno z ISO 9001:2008 in ISO 13485:2003. Rokavica daljša 30% od standardne dolžine, minimalna dolžina od vrha sredinca do zapestnega roba mora biti vsaj 29cm. Primerne za daljšo uporabo.
[bookmark: _GoBack]Naročnik dovoljuje tudi rokavice iz nitrila, z debelino rokavice na prstu 0,28mm in na manšeti 0,15mm, skupne dolžine pa 40cm.
Dodatne zahteve za II. sklop
Na osnovni ovojnini morajo biti navedeni podatki:
	· ime izdelka
· kataloška številka
· velikost rokavic
· število komadov v osnovnem pakiranju
· datum proizvodnje in roka uporabnosti
· številka serije
· oznaka za mesto odpiranja
· priporočila za hranjenje
· ime in naslov proizvajalca oz. njegovega pooblaščenega zastopnika za EU
· navedba kako so rokavice certificirane: če so registrirane kot medicinski pripomoček  - MDD 93/42/EEC, mora biti na embalaži poleg oznake CE še oznaka EN455; če nudijo zaščito kategorije III, navedba CE oznake s številko priglašenega organa (Notified Body),


Izjava o skladnosti (Declaration of Conformity) mora vsebovati: ime in naslov proizvajalca oz. predstavnika proizvajalca v EU; referenca na ustrezno direktivo; kataloška številka in blagovna znamka ponujenih medicinskih pripomočkov. Podpisnik oziroma izdajatelj tega dokumenta mora biti proizvajalec s sedežem v EU, oziroma njegov pooblaščen predstavnik s sedežem v EU.
Ponudniki bodo morali predložiti vzorce in dokazila glede standardov  tekom postopka strokovnega ocenjevanja ponudb na morebitno naročnikovo zahtevo. V primeru, da ponudnik ne dostavi vzorcev, tehnične dokumentacije ter prospektov v katerih so razvidne strokovne zahteve  oz. jih ne dostavi v predpisanem roku, bo naročnik smatral, da odstopa od ponudbe.
	[image: ]

Vsebina ponudbene dokumentacije

Ponudbeno dokumentacijo sestavljajo spodaj našteti dokumenti, ki morajo po vsebini in obliki ustrezati obrazcem in drugim navodilom iz razpisne dokumentacije, torej mora biti ponudba izdelana v skladu z zahtevami naročnika, podpisana in žigosana, kjer je to označeno.
V primeru elektronske oddaje se kot original štejejo tudi dokumenti, ki so podpisani (verificirani) z elektronskim podpisom (certifikatom). Kot original pa ne štejejo skeni dokumentov z izpisom elektronske potrditve.
Navedeni dokumenti morajo biti izpolnjeni, kot to zahtevajo navodila obrazca ali to iz njihovega besedila izhaja. V primeru, če ponudnik posameznega zahtevanega dokumenta ne predloži (oziroma ga ne predloži na poziv naročnika, če je takšen poziv mogoč na podlagi določil ZJN-3), ali pa bo predloženi dokument v nasprotju z zahtevami razpisne dokumentacije, bo naročnik tako ponudbo zavrnil kot nedopustno.
Zaželeno je, da so zahtevani dokumenti zloženi po spodaj navedenem vrstnem redu. Prav tako je zaželeno, da so vse strani ponudbene dokumentacije oštevilčene z zaporednimi številkami.

	Obrazec
	Naziv
	Opombe

	1
	Ponudba
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen, podpisan in žigosan. 

	2
	Krovna izjava
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen, podpisan in žigosan.

	3
	ESPD
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen .xml, uvoziti v e-Oddajo

	4
	Izjava gospodarskega subjekta in pooblastilo za pridobitev podatkov iz kazenske evidence
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen, podpisan in žigosan.

	5
	Izjava članov organov in zastopnikov gospodarskega subjekta in pooblastilo za pridobitev podatkov iz kazenske evidence
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen, podpisan in žigosan. 
Potrebno predložiti tudi za člane organov in zastopnike partnerjev in podizvajalcev.

	6
	Vzorec menične izjave za dobro izvedbo

	Parafiran.

	7
	Izjava o lastniških deležih
Velja za sklop 1 (PRIPOMOČKI ZA INKONTINENCO), sklop 2 (ROKAVICE), sklop 3 (IGLE, BRIZGE, KANILE).
	Izpolnjen, podpisan in žigosan

	Priloga
	Vzorec pogodbe: Pogodba za dobavo medicinskega potrošnega materiala .

	Parafiran, podpisan in žigosan.

	Priloga
	Predračun - seznam razpisanega blaga ali storitev

	Predračun-seznam razpisanega blaga ali storitev je sestavni del ponudbe. Ponudnik predračun predloži k ponudbi v pisni (scan) in v elektronski obliki (xls.). Pisna verzija predračuna mora biti izpolnjena, podpisana in ožigosana (vsak list posebej) in naložena v razdelek "Predračun".  Elektronska oblika mora biti priložena v razdelek "Drugi dokumenti".

	Dokazila
	Tehnična dokumentacija

	Tehnična dokumentacija mora biti priložena v skladu z navodili v poglavju Pogoji za priznanje usposobljenosti/Tehnična sposobnost/Pogoj: Skladnost ponujenega blaga z naročnikovimi strokovnimi zahtevami ter navodili v poglavju Tehnična specifikacija.



Obrazec št: 1

Ponudba

Na osnovi povabila za naročilo »PRIPOMOČKI ZA INKONTINENCO, ROKAVICE, IGLE, BRIZGE, KANILE« dajemo ponudbo, kot sledi:
I. Ponudba številka: _______________
	NAZIV PONUDNIKA:
	 

	NASLOV PONUDNIKA:
	 


Ponudbo oddajamo (ustrezno označite):
[bookmark: cbox15c6523518e0a5]|_| samostojno
[bookmark: cbox15c6523518e3c8]|_| z naslednjimi partnerji (navedite samo firme): ___________________________________
[bookmark: cbox15c6523518e6c8]|_| z naslednjimi podizvajalci (navedite samo firme): ________________________________
[bookmark: cbox15c6523518e9cf]|_| z uporabo zmogljivosti naslednjih subjektov (navedite samo firme): _____________________________
 II. Ponudbena cena
Ponudbena cena je razvidna v Predračunu-seznamu razpisanega blaga ali storitev, ki je sestavni del ponudbe, in sicer v pisni in elektronski obliki. Pisna verzija predračuna mora biti izpolnjena, podpisana in ožigosana (vsak list posebej) in v PDF obliki naložena v razdelek "Predračun". Elektronska oblika predračuna   (datoteka xls) mora biti  obvezno priložena v razdelek "Drugi dokumenti". V primeru, odstopanja natisnjenega medija od prenosnega medija, bo naročnik upošteval natisnjen izvod.
III. Rok veljavnosti ponudbe
Ponudba velja najmanj 180 dni od roka za predložitev ponudb.
Ponudba mora biti veljavna najmanj do navedenega roka. Prekratka veljavnost ponudbe pomeni razlog za zavrnitev ponudbe.
  IV. Podatki o plačilu
 Plačila se opravijo na podlagi izdanih računov. Rok plačila je 60 dni od datuma prejema računa. Če naročnik izpodbija del zneska, je dolžan plačati nesporni del zneska. Roki plačil podizvajalcem so enaki kot za izvajalca.
Izvajalec izstavi račun v elektronski obliki (eRačun) preko spletnega portala UJPnet. Kot uradni prejem računa se šteje datum vnosa računa v sistem UJPnet.
 Strinjamo se, da naročnik ni zavezan sprejeti nobene od ponudb, ki jih je prejel, ter da v primeru odstopa naročnika od oddaje javnega naročila ne bodo povrnjeni ponudniku nobeni stroški v zvezi z izdelavo ponudb.
 
 
V. Podatki o gospodarskem subjektu
	KONTAKTNA OSEBA:
	 

	E-POŠTA KONTAKTNE OSEBE:
	 

	TELEFON:
	 

	ID ZA DDV:
	 

	PRISTOJNI FINANČNI URAD:
	 

	MATIČNA ŠTEVILKA:
	 

	ŠTEVILKE TRANSAKCIJSKIH RAČUNOV:
	 

	SKRBNIK POGODBE:
	 

	POOBLAŠČENA OSEBA ZA PODPIS PONUDBE IN POGODBE:
	 

	RAZVRSTITEV DRUŽBE PO ZGD:
(mikro, majhna, srednja ali velika družba)
	 

	ČLANI UPRAVNEGA IN VODSTVENEGA ORGANA (npr. zakoniti zastopniki, člani uprave, ipd.)**
	 

	ČLANI NADZORNEGA ORGANA (če ga gospodarski subjekt ima)*
	 

	POOBLAŠČENCI ZA ZASTOPANJE, ODLOČANJE ALI NADZOR (npr. prokuristi)*
	 

	POOBLAŠČENA OSEBA ZA VROČANJE:
Ime in priimek, ulica in hišna številka, kraj v Republiki Sloveniji 
(izpolni ponudnik, ki nima sedeža v Republiki Sloveniji)
	 



	**za navedene osebe je potrebno predložiti pooblastila za preverjanje podatkov v Kazenski evidenci
 

	Kraj in datum:
	Ime in priimek: _____________________

	 
	
 (žig in podpis)
 




Obrazec št: 2

Krovna izjava

V zvezi z javnim naročilom »PRIPOMOČKI ZA INKONTINENCO, ROKAVICE, IGLE, BRIZGE, KANILE«,
____________________________________,
(naziv ponudnika, partnerja v skupni ponudbi)
s polno odgovornostjo izjavljamo, da:
	· vse kopije dokumentov, ki so priloženi ponudbi, ustrezajo originalom;
· ne bomo imeli do naročnika predmetnega razpisa nobenega odškodninskega zahtevka, če ne bomo izbrani kot najugodnejši ponudnik, oz. da v primeru ustavitve postopka, zavrnitve vseh ponudb ali odstopa od izvedbe javnega naročila ne bomo zahtevali povrnitve nobenih stroškov, ki smo jih imeli s pripravo ponudbene dokumentacije;
· vse navedbe iz ponudbe ustrezajo dejanskemu stanju - ponudnik naročniku daje pooblastilo, da jih preveri pri pristojnih organih, za kar bomo na naročnikovo zahtevo predložili ustrezna pooblastila, če jih bo ta zahteval;
· v celoti sprejemamo pogoje javnega razpisa in vse pogoje, navedene v razpisni dokumentaciji, pod katerimi dajemo svojo ponudbo, ter soglašamo, da bodo ti pogoji v celoti sestavni del pogodbe;
· smo pri pripravi ponudbe in bomo pri izvajanju pogodbe spoštovali obveznosti, ki izhajajo iz predpisov o varstvu pri delu, zaposlovanju in delovnih pogojih, veljavnih v Republiki Sloveniji;
· smo zanesljiv ponudnik, sposoben upravljanja, z izkušnjami, ugledom in zaposlenimi, ki so sposobni izvesti razpisana dela, ter da razpolagamo z zadostnimi tehničnimi in kadrovskimi zmogljivostmi za izvedbo javnega naročila;
· bomo vsa zahtevana dela izvajali strokovno in kvalitetno po pravilih stroke v skladu z veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi ter okoljevarstvenimi predpisi;
· bomo javno naročilo izvajali s strokovno usposobljenimi delavci oziroma kadrom;
· bomo v primeru zamenjave priglašenih podizvajalcev ali priglašenih kadrov pred njihovo menjavo pridobili pisno soglasje naročnika;
· bomo v primeru uvedbe novih podizvajalcev, ki niso priglašeni v ponudbi, predhodno pridobili pisno soglasje naročnika;
· bodo vsi novi podizvajalci, ki niso navedeni v ponudbi, izpolnjevali vse naročnikove pogoje, ki jih morajo izpolnjevati podizvajalci;
· bodo vsi novi podizvajalci, ki bodo zamenjali priglašene podizvajalce, na katere kapacitete se je ponudnik skliceval pri oddaji ponudbe, zagotavljali najmanj kapacitete v enakem obsegu oziroma najmanj v obsegu, ki bi zadoščal za priznanje usposobljenosti, če bi bili te podizvajalci navedeni v sami ponudbi namesto podizvajalcev, ki jih zamenjujejo;
· bodo vsi zamenjani kadri ob morebitni menjavi izpolnjevali kadrovske pogoje, ki jih je določil naročnik v razpisni dokumentaciji;
· se v celoti strinjamo in sprejemamo pogoje naročnika, navedene v tej razpisni dokumentaciji, da po njih dajemo svojo ponudbo za izvedbo razpisnih del ter da pod navedenimi pogoji pristopamo k izvedbi predmeta javnega naročila;
· bomo predložili vsa zahtevana zavarovanja posla;
· smo ob izdelavi ponudbe pregledali vso razpoložljivo razpisno dokumentacijo;
· smo v celoti seznanjeni z vso relevantno zakonodajo, ki se upošteva pri oddaji tega javnega naročila;
· smo v celoti seznanjeni z obsegom in zahtevnostjo javnega naročila;
· bomo vse prevzete obveznosti izpolnili v predpisani količini, kvaliteti in rokih, kot to izhaja iz razpisne dokumentacije za oddajo tega javnega naročila;
· smo pri sestavi ponudbe upoštevali obveznosti do svojih morebitnih podizvajalcev;
· za nas ne obstaja absolutna prepoved poslovanja z naročnikom, kot izhaja iz 35. člena ZIntPK;
· so navedeni podatki v ponudbi in prilogah resnični in verodostojni.


Izjavljamo, da izpolnjujemo naslednje obvezne pogoje skladno z zakonskimi zahtevami in zahtevami naročnika:
	· imamo dovoljenje za opravljanje dejavnosti, ki je predmet javnega naročila,
· smo vpisani v poklicni oziroma poslovni register v državi sedeža,
· nismo bili pravnomočno obsojeni zaradi storitve kaznivega dejanja naštetega v prvem odstavku 75. člena ZJN-3,
· nismo izločeni iz postopkov javnih naročil zaradi uvrstitve v evidenco gospodarskih subjektov z negativnimi referencami,
· nimamo na dan, ko je bila oddana ponudba, v skladu s predpisi države, v kateri imamo sedež, zapadlih, neplačanih obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v vrednosti 50 EUR ali več,
· na dan oddaje ponudbe ali prijave nimamo nepredloženih obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave,
· nam v zadnjih treh letih pred potekom roka za oddajo ponudb ni bila s pravnomočno odločbo ali več pravnomočnimi odločbami pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačili za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno;
· z drugimi gospodarskimi subjekti nismo sklenili dogovora, katerega cilj ali učinek je preprečevati, omejevati ali izkrivljati konkurenco,
· nismo bili s pravnomočno sodbo v katerikoli državi obsojeni za prestopek v zvezi s poklicnim ravnanjem,
· pri dajanju informacij v tem ali predhodnih postopkih, nismo namerno podali zavajajoče razlage ali teh informacij nismo zagotovili,
· izpolnjujemo vse ostale pogoje za izvedbo naročila, ki jih določa razpisna dokumentacija.


S podpisom te izjave izjavljamo, da izpolnjujemo vse pogoje iz razpisne dokumentacije, za katere je navedeno, da se izpolnjevanje izkazuje s podpisom te izjave!
Spodaj podpisani dajem/o uradno soglasje, da SPLOŠNA BOLNIŠNICA NOVO MESTO, Šmihelska cesta 1, 8000 Novo mesto  v zvezi z oddajo javnega naročila za namene PRIPOMOČKI ZA INKONTINENCO, ROKAVICE, IGLE, BRIZGE, KANILE, objavljen na Portalu javnih naročil pod številko _____________ pridobi podatke za preveritev ponudbe v skladu 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3.
 
	Kraj in datum:
	Ime in priimek: _____________________

	 
	
(žig in podpis)


 


Obrazec št: 3

ESPD

 Ponudnik pri elektronski oddaji ponudbe v razdelek »ESPD – ponudnik« uvozi *.xml obliko datoteke obrazca ESPD, ki je priložen razpisni dokumentaciji.
Na portalu javnih naročil je na spletni povezavi http://www.enarocanje.si/_ESPD/ dostopna aplikacija za ESDP, s katero se zagotavlja brezplačna elektronska storitev ESPD. Gospodarski subjekt v to aplikacijo uvozi s strani naročnika pripravljen ESPD ali enega od svojih predhodno izpolnjenih ESPD, ga izpolni s svojimi osnovnimi poslovnimi podatki in podatki o načinu predložitve ponudbe (samostojna ponudba, ponudba s sklicevanjem na zmogljivosti drugih gospodarskih subjektov, ponudba s podizvajalci, ponudba za en, več ali vse sklope) ter se opredeli do zahtevanih pogojev za sodelovanje in uporabljenih razlogov za izključitev. Gospodarski subjekt z ESPD soglaša tudi, da se njegov status preveri v posamezni uradni evidenci in da se preverjanje izvede v enotnem informacijskem sistemu (aplikacija e-Dosje).
Za uporabo aplikacije ESPD, ki v okviru portala javnih naročil zagotavlja elektronsko storitev ESPD, registracija uporabnika ni potrebna. Dostop do aplikacije je mogoč v vseh najbolj razširjenih spletnih brskalnikih (npr. Microsoft Internet Explorer, Mozilla Firefox). Gospodarski subjekt lahko ESPD pripravlja oziroma izpolnjuje postopoma. To stori tako, da ESPD po zaključku vsakokratne priprave oziroma izpolnjevanja izvozi in shrani na svojem računalniku ali drugem elektronskem mediju (.xml oblika).


Obrazec št: 4

Izjava gospodarskega subjekta in pooblastilo za pridobitev podatkov iz kazenske evidence

Pod kazensko in materialno odgovornostjo izjavljamo, da naša družba, _______________(Firma), _________________(Naslov), matična številka: _______________ ni bila pravnomočno obsojena zaradi kaznivih dejanj, ki so našteta v prvem odstavku 75. člena ZJN-3. Obenem izjavljamo, da:
	· gospodarskemu subjektu ni bila v zadnjih treh letih pred potekom roka za oddajo ponudb/prijav s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo,
· lahko naročnik sam pridobi potrdila, ki se nanašajo na zgoraj navedeno iz uradnih evidenc, ki jih vodijo državni organi, organi lokalnih skupnosti ali nosilci javnih pooblastil,
· bomo, v kolikor bo naročnik zahteval, v postavljenem roku naročniku izročili ustrezna potrdila, ki se nanašajo na zgoraj navedeno, in se ne vodijo v uradnih evidencah, ki jih vodijo državni organi, organi lokalnih skupnosti ali nosilci javnih pooblastil.


POOBLASTILO
Pooblaščamo naročnika SPLOŠNA BOLNIŠNICA NOVO MESTO,Šmihelska cesta 1, 8000 Novo mesto, da za potrebe preverjanja izpolnjevanja pogojev v postopku javnega naročila od Ministrstva za pravosodje pridobi potrdilo iz kazenske evidence in evidence o prekrških.
	Polno ime družbe:
	 

	Sedež družbe:
	 

	Številka vpisa v sodni register (št. vložka):
	 

	Matična številka družbe:
	 

	Davčna številka družbe:
	 


 
	Kraj in datum:
	Ime in priimek: _____________________

	 
	
(žig in podpis)


 
 
 


Obrazec št: 5

Izjava članov organov in zastopnikov gospodarskega subjekta in pooblastilo za pridobitev podatkov iz kazenske evidence

Pod kazensko in materialno odgovornostjo izjavljam, da nisem bil/a pravnomočno obsojen/a zaradi kaznivih dejanj, ki so opredeljena v prvem odstavku 75. člena ZJN-3. Obenem izjavljam, da:
	· lahko naročnik sam pridobi potrdila, ki se nanašajo na zgoraj navedeno iz uradnih evidenc, ki jih vodijo državni organi, organi lokalnih skupnosti ali nosilci javnih pooblastil,
· bom, v kolikor bo naročnik zahteval, v postavljenem roku naročniku izročil/a ustrezna potrdila, ki se nanašajo na zgoraj navedeno, in se ne vodijo v uradnih evidencah, ki jih vodijo državni organi, organi lokalnih skupnosti ali nosilci javnih pooblastil.


POOBLASTILO
Spodaj podpisani pooblaščam naročnika SPLOŠNA BOLNIŠNICA NOVO MESTO,Šmihelska cesta 1, 8000 Novo mesto, da za potrebe preverjanja izpolnjevanja pogojev v postopku javnega naročila od Ministrstva za pravosodje pridobi potrdilo iz kazenske evidence. Moji osebni podatki so naslednji:
	Ime in priimek:
	 

	Funkcija v gospodarskem subjektu:
	 

	EMŠO:
	 

	Kraj in država rojstva:
	 

	Naslov stalnega prebivališča:
	 

	Naslov začasnega prebivališča:
	 

	Državljanstvo:
	 

	Moj prejšnji priimek se glasi:
	 


 
	Kraj in datum:
	Ime in priimek: _____________________

	 
	(podpis)


 
Izjava članov UPRAVNEGA, VODSTVENEGA ALI NADZORNEGA ORGANA gospodarskega subjekta in pooblastilo za pridobitev podatkov iz kazenske evidence mora osebno podpisati oseba, na katero se izjava nanaša. Teh izjav ni mogoče podpisati prek pooblaščencev.​ V primeru nastopa s partnerji in podizvajalci, je potrebno izjave predložiti tudi za člane organov PARTNERJEV in PODIZVAJALCEV.
 


Obrazec št: 6

Vzorec menične izjave za dobro izvedbo

MENIČNA IZJAVA
s pooblastilom za izpolnitev in unovčenje menice
 
Naročniku SPLOŠNA BOLNIŠNICA NOVO MESTO, Šmihelska cesta 1, 8000 Novo mesto, kot zavarovanje za dobro izvedbo del, ki so opredeljena v javnem naročilu
PRIPOMOČKI ZA INKONTINENCO, ROKAVICE, IGLE, BRIZGE, KANILE
izročamo bianko lastno menico ter menično izjavo s pooblastilom za izpolnitev in unovčenje menice.
 
Naročnika SPLOŠNA BOLNIŠNICA NOVO MESTO pooblaščamo, da izpolni priloženo menico z zneskom v višini najmanj 10,00 % pogodbene vrednosti z DDV, kar znaša __________
in z vsemi ostalimi potrebnimi podatki ter jo na naš račun unovči v primeru, če izvajalec svoje pogodbene obveznosti ne bo izpolnil v dogovorjeni kvaliteti, količini in rokih, opredeljenih v pogodbi o izvedbi predmetnega naročila. Naša obveza velja tudi v primeru delne izpolnitve pogodbene obveznosti, če izvedba tudi delno ne zadostuje pogodbenim zahtevam.
Menična izjava je veljavna od njenega podpisa do izteka roka veljavnosti zavarovanja za dobro izvedbo po predmetnem naročilu, t.j. najkasneje do ____________.
Menica je unovčljiva pri: _______________
s transakcijskega računa (TRR): _______________
 
Priloga: 
- bianco menica, podpisana in žigosana
 
	Kraj: _______________
	Izdajatelj menice: _______________

	Datum: _______________
	
(žig in podpis)


 
 


Obrazec št: 7

Izjava o lastniških deležih

Skladno z določili 14. člena Zakona o integriteti in preprečevanju korupcije spodaj podpisani zakoniti zastopnik gospodarskega subjekta:
- izjavljam, da so družbeniki gospodarskega subjekta (podatki o udeležbi fizičnih in pravnih oseb v lastništvu gospodarskega subjekta, vključno z udeležbo tihih družbenikov):
	Ime in priimek
ali
Firma in sedež pravne osebe
	Naslov prebivališča
ali
Davčna in matična številka
	Delež lastništva
ali
Delež lastništva gospodarskega subjekta

	 
	 
	 

	 
	 
	 

	 
	 
	 

	 
	 
	 


- izjavljam,  da so gospodarski subjekti za katere se glede na določbe zakona, ki ureja gospodarske družbe, šteje, da so povezane družbe z gospodarskim subjektom
	Firma in sedež
	Davčna in matična številka
	Delež lastništva gospodarskega subjekta

	 
	 
	 

	 
	 
	 

	 
	 
	 

	 
	 
	 


oziroma v kolikor v zgornji tabeli ni naveden noben gospodarski subjekt izjavljam, da ne obstajajo gospodarski subjekti, ki se skladno z določili zakona, ki ureja gospodarske družbe, štejejo za povezane družbe z gospodarskim subjektom.
	Kraj in datum:
	Ime in priimek: _____________________

	 
	(žig in podpis)


 
OPOMBA: V primeru skupnega nastopa več partnerjev, mora vsak izmed partnerjev predložiti to izjavo. V primeru več podatkov, se predloži nov obrazec z navedenimi preostalimi podatki.


Vzorec pogodbe

POGODBA ZA DOBAVO MEDICINSKEGA POTROŠNEGA MATERIALA
sklenjena med
NAROČNIKOM: SPLOŠNA BOLNIŠNICA NOVO MESTO, Šmihelska cesta 1, 8000 Novo mesto,
ki ga zastopa doc. dr. Milena Kramar Zupan

	Matična številka:
	5054621000

	Identifikacijska številka (ID za DDV):
	SI 82657106

	Transakcijski račun (TRR):
	SI56 0110 0603 0278 379



in
IZVAJALCEM: ___________________________________,
ki ga zastopa ___________________________________,
	Matična številka:
	 

	Identifikacijska številka (ID za DDV):
	 

	Transakcijski račun (TRR):
	 


 
I. SPLOŠNE DOLOČBE
1. člen
	Naročnik in izvajalec ugotavljata, da je bil na osnovi:
	· javnega naročila, objavljenega na Portalu javnih naročil številka _____________ z dne ___________ in
· naročnikove odločitve o oddaji javnega naročila številka ________________ z dne ______________



izbran izvajalec v okviru omenjenega javnega naročila, zaradi česar se sklepa predmetna pogodba.


2. člen
	S to pogodbo se naročnik in izvajalec  dogovorita o splošnih in posebnih pogojih izvajanja pogodbe
Vrste blaga, za katere stranki sklepata pogodbo so navedene v prilogi te pogodbe - Izbrane ponudbe po ponudnikih.
Ponudbena dokumentacija  in razpisna dokumentacija so sestavni del te pogodbe.


II. PREDMET POGODBE
3. člen
		Predmet pogodbe so stalne nabave blaga, in sicer:
__________________________________, ki jih naročnik po obsegu in času ne more vnaprej določiti.
Naročnik in izvajalec te pogodbe se izrecno dogovorita, da bo naročnik v času trajanja te pogodbe nabavljal le tiste vrste in količine predmetnega blaga, ki jih bo dejansko potreboval. Naročnik se ne zavezuje k nabavi celotnih količin, določenih v Predračunu – Seznamu razpisanega blaga. Količine in vrste blaga, navedene v predračunu, so okvirne.





4. člen
	Naročnik in izvajalec te pogodbe se dogovorita, da bo naročnik v času trajanja pogodbe, v primeru potrebe, od izvajalca na osnovi ponudbe kupoval tudi drugo istovrstno blago, ki ni na Predračunu – Seznamu razpisanega blaga, na način in po določilih, dogovorjenih v tej pogodbi.


5. člen
	Ta pogodba se sklepa za obdobje ___ let od oddaje naročila. 
Pogodba stopi v veljavo z dnem podpisa strank te pogodbe, uporablja pa se od ____________ do ________________.


III. POGODBENA VREDNOST IN PLAČILNI POGOJI
6. člen
	Skupna okvirna _____________ pogodbena vrednost blaga znaša  _______________ EUR brez DDV,  _______________________ EUR z DDV.
Cene iz Predračuna - Seznama razpisanega blaga so izražene v evrih. V ceni so zajeti vsi stroški (dobave blaga, špediterski stroški, prevozni, carinski ter vsi morebitni drugi stroški), vsi popusti in rabati ter davek na dodano vrednost. Cene veljajo ddp skladišča naročnika razloženo.
V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja pogodbe, se lahko cene iz ponudbe korigirajo izključno v višini nastale davčne spremembe.
Cena blaga po predračunu je fiksna za obdobje enega leta od datuma sklenitve pogodbe. Po preteku tega obdobja – enega leta od datuma sklenitve pogodbe, se cene lahko usklajujejo z indeksom rasti cen življenjskih potrebščin (v nadaljevanju: indeks), vendar ko ta kumulativno preseže 4%, pri čemer je izhodišče za izračun indeksa indeks, ki je uradno objavljen po preteku te dobe – enega leta od datuma sklenitve pogodbe. Nadaljnje uskladitve cen se lahko izvedejo, ko indeks kumulativno ponovno preseže 4%, pri čemer je izhodišče za izračun indeksa indeks, ki je uradno objavljen po zadnji spremembi cen. Cene se v vseh primerih lahko spremenijo največ v višini 80% izračunanega indeksa (Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja, Ur.l. RS, št.1/04).
Izvajalec se zavezuje naročnika pisno zaprositi za spremembo cen. O spremembi cen pogodbeni stranki skleneta aneks k tej pogodbi.


7. člen
	Izvajalec izda naročniku račun v osmih (8) dneh po opravljeni dobavi blaga, v kolikor se stranki ne dogovorita drugače. Izvajalec izstavi račun v elektronski obliki (eRačun) preko spletnega portala UJPnet. Kot uradni prejem računa se šteje datum vnosa računa v sistem UJPnet.
V kolikor naročnik računa ne zavrne v roku 8 delovnih dni od prejema, se račun šteje za potrjenega.
Rok plačila začne teči naslednji dan po uradnem prejemu računa. Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo organizaciji, pri kateri ima svoj račun.
Naročnik se zaveže plačati račun v roku 60 dni od prejema pravilno izstavljenega računa na transakcijski račun izvajalca, v skladu z 9. in 20. členom Zakona o interventnih ukrepih za zagotovitev finančne stabilnosti javnih zdravstvenih zavodov, katerih ustanovitelj je Republika Slovenija (Uradni list RS, št. 54/17). V primeru zamude pri plačilu lahko izvajalec naročniku zaračuna zakonske zamudne obresti.
Naročnik bo pravilno izstavljen in potrjen račun poravnal na transakcijski račun izvajalca, naveden na računu. V primeru, da TRR ni naveden na računu, se plačilo nakaže na prvi račun pri podatkih o izvajalcu.


IV. NAROČANJE, DOBAVA IN PREVZEM BLAGA
8. člen
	Naročnik bo posamezne vrste blaga, ki jih bo potreboval, kupoval od izbranega izvajalca na podlagi sklenjene pogodbe, in sicer na podlagi izstavljenih naročilnic po pošti, telefaksu ali e-mailu. Naročnik bo v naročilnici opredelil vrste in količine blaga. 


9. člen
	Izvajalec se zavezuje zagotavljati:
	· da bo naročniku dobavljal blago v skladu s ponudbeno specifikacijo in specifikacijo zahtev naročnika;
· dostavo blaga ddp skladišče lekarne Splošne bolnišnice Novo mesto - razloženo v skladišče naročnika;
· dobavni rok max. 5  dni od prejema pisnega naročila, v nujnih primerih po dogovoru z naročnikom;
· da bo v primeru, da blaga ne bo mogel dostaviti v pogodbenem roku, o tem pisno obvestil naročnika, in sicer na e-mail: adm.lekarna@sb-nm.si; 
· da bo v primeru zamude pri dobavi blaga, ki ni posledica višje sile ali razlogov na strani naročnika, plačal naročniku vse stroške, ki bi nastali zaradi nepravočasne dobave blaga, pri čemer bo lahko naročnik blago naročil pri drugem dobavitelju, razliko v ceni pa zaračunal izvajalcu;
· načelo sledljivosti blaga pri naročniku, pri čemer se zavezuje ob dobavah blaga sklicevati na naročilnico naročnika in zagotavljati ujemanje podatkov: naziv blaga in kataloška številka proizvajalca in/ali črtna koda, v ponudbeni dokumentaciji, na dobavnici in embalaži.





10. člen
	Naročnik se obvezuje naročeno blago v celoti prevzeti na podlagi dobavnice. Dobavnica mora biti napisana v slovenskem jeziku.


11. člen
	Količinski prevzem blaga se opravi ob prevzemu, kakovostni pa v uzančnih rokih.
Naročnik bo o morebitnih količinskih odstopanjih, očitnih napakah in poškodovani embalaži  prevzetega blaga sestavil reklamacijski zapisnik in obvestil izvajalca o reklamaciji, najkasneje v roku 8 dni po prejemu blaga.
O kakovostnih in drugih napakah, ki jih ni mogoče ugotoviti takoj ob prevzemu, bo naročnik ravnal v skladu z določili obligacijskega zakonika.


V. KAKOVOST BLAGA
12. člen
	Kakovost blaga mora ustrezati vsem strokovnim zahtevam, opisom in karakteristikam, ki so bili dani v okviru razpisne in ponudbene dokumentacije ter obstoječim standardom in deklarirani kakovosti na embalaži blaga. 


13. člen
	Izvajalec naročniku  zagotavlja:
	· da bo v primeru, da pride do zamenjave artiklov (proizvajalca, ponudnikov naziv blaga in kataloške številke), za katere ima  priznano sposobnost (nekega artikla ni več na trgu npr. zaradi prenehanja proizvodnje ali težav z uvozom, ….) pred pričetkom dobav novega blaga naročniku predložil razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobil pisno soglasje za zamenjavo artikla;
· da bo nosil vse stroške, ki bi nastali zaradi odpoklica blaga zaradi napake, storjene s strani izvajalca oziroma proizvajalca blaga.





14. člen
	Naročnik si pridržuje pravico, da reklamira kakovostno neustrezno blago in blago, za katerega ob dobavah ugotovi, da  ne izpolnjuje pogojev in strokovnih zahtev naročnika ter da v kolikor ne pride do rešitve reklamacije med izvajalcem in naročnikom, izloči kakovostno neustrezno blago in z izvajalcem prekine pogodbo za dobavo predmetnega blaga.  
V kolikor pride do reklamacij blaga, se postopek reševanja reklamacije vodi izključno preko nabavne službe naročnika.


VI. ZAVAROVANJE OBVEZNOSTI
15. člen
	Izbrani izvajalec bo v petih dneh od podpisa te pogodbe, kot instrument zavarovanja predložil naročniku zavarovanje za dobro izvedbo pogodbenih obveznosti z veljavnostjo do izteka pogodbe, in sicer:
	· menično izjavo in lastno podpisano menico s pooblastilom za njeno izpolnitev v višini 10% pogodbene vrednosti.



Naročnik bo zavarovanje za dobro izvedbo pogodbenih obveznosti lahko unovčil, če naročeno blago pri posamezni dobavi:
	· ne bo odgovarjalo dogovorjenim standardom in kvaliteti;
· ne bo prejel v roku in v količinah, opredeljenih v naročilnici.





VII. SKRBNIK POGODBE
16. člen
	Pooblaščena predstavnica naročnika za nadzor nad izvajanjem pogodbe, naročanje in prevzem blaga ter kontrolo kakovosti dobavljenega blaga po tej pogodbi je Katja Vernig, vodja lekarne.
Skrbnik pogodbe s strani naročnika je Stanislava Majerle, vodja oddelka za investicije, nabavo in tehnično vzdrževanje.
Skrbnik pogodbe s strani izvajalca je___________________________.


VIII. ODSTOP OD POGODBE
17. člen
	Vsaka od pogodbenih strank lahko zaradi kršitve pogodbenih določil odpove to pogodbo z enomesečnim odpovednim rokom s priporočenem pismom po pošti. Odpovedni rok prične teči z dnem prejema poštne pošiljke.
Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.
Naročnik ima pravico odstopiti od pogodbe kadarkoli, brez posledic za naročnika, če:
pride izvajalec v takšno finančno situacijo, ki bi mu onemogočila izvedbo pogodbenih obveznosti;
izvajalec po svoji krivdi v roku 14 dni od veljavnosti pogodbe in uvedbe v delo ne prične z delom;
izvajalec po svoji krivdi kasni z deli po faznih rokih iz potrjenega terminskega plana del več kot 30 dni, oziroma če ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik.
Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:
• javno naročilo je bilo bistveno spremenjeno, kar terja nov postopek javnega naročanja;
• v času oddaje javnega naročila je bil izvajalec  v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
• zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.
Odstop od pogodbe učinkuje z dnem, ko izvajalec prejme pisno izjavo naročnika o odstopu.
Naročnik lahko odstopi od pogodbe brez odpovednega roka, če izvajalec večkrat zamuja s svojimi aktivnostmi, ne izpolni svojih obveznosti ali izpolni svojo obveznost, ki pa je v bistvenih delih v nasprotju z zahtevami naročnika, ne glede na določilo prvega odstavka tega člena.
Naročnik ima pravico enostransko odstopiti od pogodbe brez odpovednega roka v primeru, da zanjo nima zagotovljenih sredstev.
Naročnik ima pravico enostransko odstopiti od pogodbe brez odpovednega roka tudi v primeru, da bo v času trajanja pogodbe ministrstvo pristojno za izvedbo skupnih javnih naročil začelo in uspešno zaključilo postopek, ki bo zajemal tudi blago te pogodbe.  
Ne glede na določila te pogodbe o prekinitvi ali odstopu od pogodbe zaradi kršitev pogodbenih obveznosti lahko katera koli od pogodbenih strank brez posebnega razloga pisno odstopi od pogodbe, za kar stranki dogovorita 3 (tri) mesečni odpovedni rok. Odpovedni rok prične teči  z dnem, ko je nasprotne stranka prejela pisno obvestilo o odpovedi pogodbe.
V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.
Odstop od pogodbe učinkuje z dnem, ko izvajalec prejme pisno izjavo naročnika o odstopu.
Naročnik bo istočasno z odstopom od pogodbe zaradi kršitev pogodbe s strani izvajalca, pričel s postopki za unovčenje zavarovanja za dobro izvedbo pogodbenih obveznosti.


18. člen
	Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:
- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	· plačilom za delo,
· delovnim časom,
· počitki,
· opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno 



in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,
in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.
V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.


IX. PROTIKORUPCIJSKA KLAVZULA
19. člen
	Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
-pridobitev posla ali
-sklenitev posla pod ugodnejšimi pogoji ali
-za opustitev dolžnega nadzora nad izvajanjem pogodbenih obveznosti ali
-za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku;
je nična.


X. KONČNE DOLOČBE
20. člen
	Pogoji te  pogodbe so veljavni za čas trajanja pogodbe.
Pogodba se lahko spremeni ali dopolni s pisnim aneksom, ki ga sprejmeta in podpišeta pogodbeni stranki. 


21. člen
	Stranki se obvezujeta, da bosta uredili vse, kar je potrebno za izvršitev pogodbe in  ravnali s skrbnostjo dobrega gospodarja.


22. člen
	Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Novem mestu.


23. člen
	Pogodba je sestavljena v 2 enakih izvodih, od katerih prejme vsaka od pogodbenih strank po 1 izvod.


24. člen
	Sestavni del te pogodbe so naslednje priloge:
- ponudba,
- Izbrane ponudbe po ponudnikih.


V/na ________________, dne ________________

